વિશ્વની શ્રેષ્ઠ યુનિ.માંથી Ph.D કરો તો આસી.પ્રોફ્સરની સીધી ભરતી માટે માન્ય
મંગળવાર, ડિસેમ્બર 11 2018, 21:16 Hrs(IST)
નવગુજરાત સમય | Publish Date: Nov 28 2018 9:15PM
- યુનિવર્સિટી ગ્રાન્ટ કમિશન દ્વારા લેવાયેલો મહત્વનો નિર્ણય
- 4 રેન્કિંગ પ્રણાલીનો આધાર લેવાશે
વિદેશની ટોપ-500 યુનિવર્સિટીમાંથી પીએચ.ડી.ની ડિગ્રી મેળવનાર હવે ભારતની યુનિવર્સિટીઓમાં આસીસ્ટન્ટ પ્રોફેસર તરીકે સીધી ભરતીમાં પાત્ર ગણાશે, તેમ યુનિવર્સિટી ગ્રાન્ટ કમિશને જણાવ્યું છે. નવી ભરતીના માપદંડોમાં ટોપ-500 યુનિવર્સિટીના રેન્કિંગ પ્રણાલી માટે ક્વાક્વેરેલી સાઈમંડ્સ, ટાઈમ્સ હાયર એજ્યુકેશન રેન્કિંગ અને શાંઘાઈ જિઓ ટોગ યુનિવર્સિટીની એકેડેમેકિ રેન્કિંગનો આધાર લેવામાં આવશે.
યુજીસીના એક વરિષ્ઠ અધિકારીએ કહ્યું કે, આંતરરાષ્ટ્રીય પીએચ.ડી. ડિગ્રીધારકોની સીધી ભરતીમાં કલા, વાણિજ્ય, હ્યુમિનીટીઝ, શિક્ષણ, કાનૂન, સામાજિક વિજ્ઞાન, વિજ્ઞાન, ભાષા, લાયબ્રેરી સાયન્સ, શારીરિક શિક્ષણ અને પત્રકારત્વના વિષયમાં પાત્રતા ગણાશે.
આ પહેલાં આસિસ્ટન્ટ પ્રોફેસર માટે ભારતીય યુનિવર્સિટીઓમાં સંબંધિત વિષયોમાં માસ્ટર ડિગ્રીમાં માન્યતા પ્રાપ્ત વિદેશી યુનિવર્સિટીથી સમકક્ષ ડિગ્રીમાં 55 ટકા હોવા જરુરી હતા. યુજીસીના અધિકારીએ વધુમાં કહ્યું કે, સીધી ભરતી માટે આ યોગ્યતા ઉમેદવારોને લેખિત પરીક્ષામાં છૂટ આપી છે પરંતુ ઈન્ટરવ્યુ આપવો જરુરી છે અને એના દેખાવના આધાર પસંદગી થશે,અન્યથા નહીં.